**ANEXA 2**

(ANEXA nr.1 la normele metodologice aprobate prin Hotararea Guvernului nr. 1262/2009)

**ACORD DE GARANTARE**

1. **FNGCIMM SA IFN**  cu sediul în Bucureşti, str. Ştefan Iulian, nr. 38, sectorul 1, înregistrat la Registrul Comerţului din Bucureşti sub nr. J40/10581/2001, cod unic de înregistrare 14367083, cont  RO69TREZ7005069XXX006198 / RO52BRDE445SV18181764450, deschis la Trezoreria SMB / BRD GSG SA Sucursala Dorobanţi, reprezentat prin Director Coordonator Departament Garantii, d-na **Anelice Elena Cosmici** şi Director Executiv Directia Juridic, d-nul  **Victor Emanuel Puiu**, în calitate de cesionar si

 2. Comuna MOCIU,

 cu sediul în sat Mociu, comuna Mociu, str. - nr. 26, cod postal 407420, jud. Cluj, tel. 02640/235212, fax 0264/235212, cod fiscal 4485472, reprezentată de domnul Focsa Vasile, reprezentant legal, în calitate de cedent

 **Preambul:**

 Întrucât prin solicitarea transmisă Fondului de garantare în baza prevederilor Normelor metodologice de aplicare a Ordonanţei de urgenţă a Guvernului nr. 79/2009 privind reglementarea unor măsuri pentru stimularea absorbţiei fondurilor alocate prin Programul Naţional de Dezvoltare Rurală pentru renovarea şi dezvoltarea spaţiului rural prin creşterea calităţii vieţii şi diversificării economiei în zonele rurale, aprobate prin Hotărârea Guvernului nr. 1262/2009, cu modificările şi completările ulterioare, cedentul a solicitat şi Fondul de garantare a aprobat acordarea unei scrisori de garanţie de restituire a avansului în favoarea Agenţiei de Finanţare a Investiţiilor Rurale (AFIR), în vederea garantării obligaţiilor de plată a avansului de **36,84 %** din fondurile nerambursabile pentru implementarea proiectului necesar realizării investiţiei, respectiv funcţionării, dobândirii de competenţe şi animării teritoriului, după caz, în baza Contractului de finanţare nerambursabilă nr. C1920074A213861305134 din data de 15.03.2019, actelor aditionale ulterioare şi Hotărârii Consiliului Local **nr. 81 / 17.11.2022 / Hotărârii Consiliului director / Consiliului de administraţie nr. - etc**, după caz (anexată în copie).

 Părţile convin semnarea prezentului acord.

 **Obiectul acordului:**

 În scopul garantării obligaţiilor asumate de Fondul de garantare prin scrisoarea de garanţie emisă în favoarea AFIR, cedentul este de acord să constituie în favoarea cesionarului o garanţie asupra sumelor aprobate anual prin bugetul de venituri şi cheltuieli al beneficiarului public şi care va fi executată potrivit Legii nr. 134/2010 privind Codul de procedură civilă, republicată, cu modificările ulterioare, sau, după caz, potrivit prevederilor procedurilor de insolvenţă, precum şi asupra oricăror sume prezente şi viitoare aflate în conturile grupurilor de acţiune locală sau organizaţiilor şi federaţiilor de organizaţii din domeniul îmbunătăţirilor funciare.

 ART. 1

 **Constituirea garanţiei**

 1.1. Cedentul constituie în favoarea Fondului de garantare, în calitate de cesionar, o garanţie reală mobiliară având ca obiect sumele aprobate anual prin bugetul de venituri şi cheltuieli al beneficiarului public şi care va fi executată potrivit Legii nr. 134/2010 privind Codul de procedură civilă, republicată, cu modificările ulterioare, sau, după caz, potrivit prevederilor procedurilor de insolvenţă, precum şi asupra oricăror sume prezente şi viitoare aflate în conturile grupurilor de acţiune locală şi organizaţiilor şi federaţiilor de organizaţii din domeniul îmbunătăţirilor funciare.

 1.2. Prezenta garanţie reală mobiliară se constituie în favoarea Fondului de garantare, în cazul în care acesta este executat de AFIR ca urmare a neonorării la scadenţă de către cedent a obligaţiilor asumate prin contractul de finanţare încheiat cu AFIR, recuperarea creanţei urmând a se face conform art. 8 din Ordonanţa de urgenţă a Guvernului nr. 79/2009, aprobată prin Legea nr. 373/2009, cu modificările şi completările ulterioare, şi prevederilor prezentelor norme metodologice.

 1.3. Suma garantată prin prezentul acord de garanţie este de **102.687 lei**.

 ART. 2

 **Declaraţii, garanţii şi obligaţii ale cedentului**

 2.1. Prin semnarea prezentului acord, cedentul confirmă şi garantează că:

 a) Fondul de garantare este cesionarul în favoarea căruia a fost constituită o garanţie pe sumele aprobate anual în bugetul cedentului, precum şi asupra oricăror sume prezente şi viitoare aflate în conturile grupurilor de acţiune locală şi organizaţiilor şi federaţiilor de organizaţii din domeniul îmbunătăţirilor funciare;

 b) sumele aprobate anual în bugetul local nu fac obiectul niciunei executări silite pornite de alţi creditori ai cedentului, la data încheierii prezentului acord.

 2.2. Cedentul se obligă:

 a) să nu constituie, fără înştiinţarea prealabilă a Fondului, nicio altă garanţie asupra sumelor aprobate anual în buget, precum şi asupra oricăror sume prezente şi viitoare aflate în conturile grupurilor de acţiune locală şi organizaţiilor şi federaţiilor de organizaţii din domeniul îmbunătăţirilor funciare;

 b) să transmită Fondului de garantare orice informaţie sau documente pe care Fondul de garantare le poate solicita în mod rezonabil în vederea exercitării în bune condiţii a drepturilor conferite lui prin prezentul acord şi să îndeplinească orice va fi necesar/cerut de lege pentru a menţine garanţia validă şi efectivă.

 ART. 3

 **Executarea garanţiei**

 3.1. Cesionarul consimte ca executarea să se facă în baza prezentului acord.

 3.2. Cesionarul are dreptul să declare ca fiind scadente în termen de 5 zile lucrătoare toate sumele datorate de cedent în contul scrisorii de garanţie plătite de cesionar către AFIR şi să încaseze aceste sume conform pct. 3.1.

 3.3. În caz de neexecutare, cesionarul, în calitate de creditor, poate folosi orice mijloace conferite de lege pentru încasarea sumei de **102.687 lei**.

 ART. 4

 **Diverse**

 4.1. Prezentul acord de garantare este guvernat de legea română. Părţile convin ca orice dispută referitoare la acest acord să fie soluţionată de instanţa de judecată de la sediul Fondului de garantare din municipiul Bucureşti.

 4.2. Cesionarul va înregistra, în termen de 15 zile de la data semnării, prezentul acord de garantare la Arhiva Electronică de Garanţii Reale Mobiliare (Arhiva), în favoarea sa, care să confere rang de prioritate garanţiei.

 4.3. Orice cerere, autorizare sau notificare decurgând din prezentul acord va fi realizată în scris şi va putea fi remisă personal sau trimisă prin scrisoare recomandată cu confirmare de primire, socotindu-se primită, după caz, la data remiterii ori la data indicată pe "confirmarea de primire".

 4.4. Prezentul acord constituie titlu executoriu.

 Acest acord s-a încheiat în două exemplare originale, în limba română, câte un exemplar pentru fiecare parte.

|  |  |
| --- | --- |
| Cesionar – FNGCIMM SA IFN | Cedent - Comuna MOCIU  |
| Director Coordonator Departament Garantii, Anelice Elena Cosmici | Primar/Reprezentant legalFOCSA VASILE  |
| Data semnării ................ ....... | Data semnării ................ ....... |
| Director Executiv Directia Juridica,Victor Emanuel Puiu | Responsabil economic,Szasz Ildi-Rozi  |
| Data semnării ................ | Data semnării ................ |